
ΠΡΑΞΗ 

ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Παράταση των προθεσμιών πληρωμής συναλλαγματικών ή γραμμα¬ 
τίων σε διαταγή και οφειλών σε ασφαλιστικούς οργανισμούς και ορ¬ 
γανισμούς τοπικής αυτοδιοίκησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 44 του Συντάγματος. 

2. Την εξαιρετικά επείγουσα, έκτακτη και απρόβλεπτη ανάγκη που 
δημιουργήθηκε από την απεργία των υπαλλήλων των Τραπεζών, παρά¬ 
τασης των προθεσμιών πληρωμής συναλλαγματικών ή γραμματίων σε 
διαταγή και των προθεσμιών εξόφλησης οφειλών σε ασφαλιστικούς ορ¬ 
γανισμούς και τους οργανισμούς τοπικής αυτοδιοίκησης που έληξαν με¬ 
ταξύ 5 Σεπτεμβρίου 1990 και 8 Οκτωβρίου 1990. 

3. Τη δυσκολία έκδοσης νόμου σε σύντομο χρονικό διάστημα, ύστερα 
από πρόταση του Υπουργικού Συμβουλίου, αποφασίζουμε: 

Άρθρο Μόνο 

1. Οι προθεσμίες πληρωμής συναλλαγματικών ή γραμματίων, σε 
διαταγή που έχουν εκδοθεί και πρέπει να πληρωθούν στην Ελλάδα και 
έληξαν από 5 Σεπτεμβρίου 1990 μέχρι και 8 Οκτωβρίου 1990 παρα- 
τείνονται μέχρι και 10 Οκτωβρίου 1990. 

Η σύνταξη διαμαρτυρικού για τη μη πληρωμή των πιο πάνω τίτλων 
μπορεί να γίνει στις 10 Οκτωβρίου 1990 ή μέσα στις δύο επόμενες ερ¬ 
γάσιμες ημέρες. Από τη λήξη που ορίζεται στους τίτλους και μέχρι τις 
10 Οκτωβρίου 1990 δεν οφείλονται τόκοι, αν το οφειλόμενο ποσό κατά 
τίτλο δεν υπερβαίνει το ποσό των 100.000 δραχμών. 

Για οφειλόμενα ποσά μεγαλύτερα των 100.000 δραχμών κατά τί¬ 
τλον, ο οφειλόμενος τόκος ορίζεται σε 18% το χρόνο. 


2. Οφειλές σε ασφαλιστικούς οργανισμούς και οργανισμούς τοπικής 
αυτοδιοίκησης που η προθεσμία καταβολής τους έληγε στο χρονικό διά¬ 
στημα μεταξύ 5 Σεπτεμβρίου 1990 και 8 Οκτωβρίου 1990, θεωρού¬ 
νται ότι έχουν καταβληθεί εμπρόθεσμα αν εξοφληθούν μέχρι τις 10 
Οκτωβρίου 1990. 

3. Η ισχύς αυτής της Πράξης που πρέπει να κυρωθεί νομοθετικά, 
σύμφωνα με το άρθρο 44 παρ. 1 του Συντάγματος, αρχίζει από 5 Σε¬ 
πτεμβρίου 1990»*, 

Αθήνα, 5 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΟΕΔΡΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΝΗΣ ΤΖΑΝΝΕΤΑΚΗΣ 
ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΤΑ ΜΕΛΗ' 

ΜΙΛΤΙΑΔΗΣ ΕΒΕΡΤ, ΙΩΑΝΝΗΣ ΒΑΡΒΙΤΣΙΩΤΗΣ, ΑΝΤΩΝΗΣ ΣΑΜΑΡΑΣ. ΣΩΤΗΡΙΟΣ 
ΚΟΥΒΕΛΑΣ, ΙΩΑΝΝΗΣ ΠΑΛΑΙΟΚΡΑΣΣΑΣ, ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ, 
ΑΡΙΣΤΕΙΔΗΣ ΚΑΛΑΝΤΖΑΚΟΣ, ΜΑΡΙΕΤΤΑ ΓΙΑΝΝΑΚΟΥ, ΒΑΣΙΛΕΙΟΣ ΚΟΝΤΟΓΙΑΝ- 
ΝΟΠΟΥΛΟΣ, ΑΡΙΣΤΟΤΕΛΗΣ ΠΑΥΛΙΔΗΣ, ΙΩΑΝΝΗΣ ΚΕΦΑΛΟΓΙΑΝΝΗΣ, ΙΩΑΝΝΗΣ 
ΒΑΣΙΛΕΙΑΔΗΣ, ΓΕΩΡΓΙΟΣ ΤΖΙΤΖΙΚΩΣΤΑΣ, ΓΕΩΡΓΙΟΣ ΜΙΣΑΗΛΙΔΗΣ, ΣΤΕΦΑΝΟΣ 
ΜΑΝΟΣ, ΣΤΑΥΡΟΣ ΔΗΜΑΣ. ΑΘΑΝΑΣΙΟΣ ΞΑΡΧΑΣ, ΝΙΚΟ¬ 
ΛΑΟΣ ΓΚΕΛΕΣΤΑΘΗΣ, ΑΛΕΞΑΝΔΡΟΣ ΠΑΠΑΔΟΓΓΟΝΑΣ, ΓΕΩΡΓΙΟΣ ΠΑΠΟΥΛΙΑΣ, 
ΕΥΘΥΜΙΟΣ ΧΡΙΣΤΟΔΟΥΛΟΥ, ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ, ΓΕΩΡΓΙΟΣ 
ΣΟΥΡΛΑΣ, ΑΝΝΑ ΨΑΡΟΥΔΑ - ΜΠΕΝΑΚΗ, ΑΧΪΛΛΕΑΣ ΚΑΡΑΜΑΝΛΗΣ, ΣΩΤΗ¬ 
ΡΙΟΣ ΧΑΤΖΗΓΑΚΗΣ, ΜΙΧΑΗΛ ΘΕΟΔΩΡΑΚΗΣ. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










